Document ID: /roh_data/filtered/fineweb-2-filterrobots_roh.jsonl.gz/39136

La chalira e setgira dal 2018 sentan ils purs era anc il 2019, almain regiunal. Tenor Thomas Roffler sentia oravant tut il nord dal Grischun ed il Grischun Central anc la setgira. Quai che manchia en questas regiuns saja il fain fin da qualitad, uschia saja la racolta en tscherts lieus pli pitschna.
In ulteriur punct che ha influenzà la racolta saja la vegetaziun, che ha cumenzà quest onn cun retard pervia da la blera naiv. Grazia a fitg bun'aura sur Tschuncaisma n'haja quai dentant gì be ina pitschna influenza.
Il 2019 è in onn sco nus enconuschain da blers auters onns.
Tut en tut è il president da l'Uniun purila grischuna cuntent cun la racolta 2019. Oravant tut cumpareglià cun l'onn passà.
L'aura decida
Thomas Roffler spera che l'aura na fetschia betg da sturna il proxim temp. Optimal per l'agricultura fissi, sch'i dess periodas da bell'aura durant il fanadur. Tge che na po dentant er betg mancar, saja la plievgia en intervals regulars.
Ord l'archiv:
RR actualitad 08:00